GODTHAAB DISTRIKT - 297 
trykkere og 1 Organist (Indfodte). De tre sidste og 1 Overkateket er knyttet til 
Seminariet, de øvrige, der forrettede Tjeneste i Distriktet, havde følgende Lon- 
ninger i 1919: 2 Overkateketer 534 og 498 Kr., 4 Kateketer mellem 200 og 299 Kr., 
1 Kateket 180 Kr., 9 Læsere og Læserinder 12—72 Kr. aarlig. 
Samfundsforholdene er ikke væsentlig anderledes i Godthaab end i Sukker- 
toppen og Holsteinsborg Distrikter, og det samme gælder Befolkningens Levevis. 
Gennem Paavirkning af de talrige Danske ved.Godthaab sporer man dog 
hos Kolonigrønlænderen en vis Udvikling, der bl. a. ytrer sig i Trangen til For- 
bedring af de ydre Kaar og en større aandelig Smidighed end almindelig hos 
Bopladsgrønlænderne. 
Disse Egenskaber er dog næppe Udtryk for en højere Kultur, men skyldes 
utvivlsomt Grønlænderens skarpe Iagttagelsesevne i Forbindelse med hans Sans 
for ydre Form, der tillader ham i Løbet af kort Tid at tilegne sig en vis ydre Op- 
træden, som aldrig støder an mod selskabelige Former, naar han, som det nu og 
da hænder, for sin Uddannelses Skyld en kort Tid omplantes i dansk Jord. 
FANGST OG FANGSTMETODER 
FANGSTDELING 
Fangstmetoderne er ikke i nogen væsentlig Grad forskellige fra dem, der 
er omtalt i de foregaaende Afsnit. 
Skydefangst fra Kajak synes nu langt almindeligere end Harpunering. 
Aandehulfangst bruges ikke, eller anvendes i hvert Fald kun undtagel- 
sesvis af Fjordbeboerne. 
Det samme gælder Aabentvands-Skydefangst fra Land og i Strømsteder. 
Derimod hænder det, naar Isen lægger sig pludselig over en større Stræk- 
ning i Godthaab Fjordens Indre, og en Stime Hvidfisk derved indespærres, at 
der gives Lejlighed til den særlig i Nordgrønland saa kendte savssat-Fangst, 
som bestaar i, at Hvidfiskene, naar de søger Aandehullet, som de, for at faa Luft, 
holder aabent i Isen, enten skydes eller harpuneres. 
Skydefangst fra Iskant bruges ved Kangek om Foraaret, men kun und- 
tagelsesvis ved de øvrige Bopladser. 
Kagssimassut-Fangst er almindelig overalt i Fjordene. 
Isgarnfångsten drives ved Kangek, Матззак og til Dels ved Godthaab, 
Kôrnox og Grædefjorden, men har ingen som helst Betydning, hvad der frem- 
gaar af, at der kun findes en Snes Isgarn i hele Distriktet. 
Aabentvands-Garnfangst drives af en driftig Indfødt fra Godthaab ved 
det gamle Garrsted Savssivik paa Sydsiden af Haabets 0, men medens dette 
Garnsted i 1840 gav 430 Sæler, nemlig 338 Sortsider, 3 Spraglede, 88 Blaasider 
og 1 Netside, indskrænker Fangsten sig nu til nogle faa Sæler aarlig. Det største 
Udbytte har hidtil været 50 Stk. i en Sæson, der varer fra hen i September til Be- 
gyndelsen af November 
En ejendommelig Fangst, der minder om Færingerres Grindefangst, har i 
15* 
